DA Den Europæiske Unions Tidende L 35/1

KOMMISSIONENS FORORDNING (EU) Nr. 87/2014

af 31. januar 2014

om ændring af bilag II, III og IV til Europa-Parlamentets og Rådets forordning (EF) nr. 396/2005 for så vidt angår maksimalgrænseværdierne for acetamiprid, butralin, chlorotoluron, daminozid, isoproturon, picoxystrobin, pyrimethanil og trinexapac i eller på visse produkter

(EØS-relevant tekst)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EF) nr. 396/2005 af 23. februar 2005 om maksimalgrænseværdier for pesticidrester i eller på vegetabilske og animalske fødevarer og foderstoffer og om ændring af Rådets direktiv 91/414/EØF (1), særlig artikel 14, stk. 1, litra a), artikel 18, stk. 1, litra b), og artikel 49, stk. 2, og

ud fra følgende betragtninger:

(1) I bilag II og i del B i bilag III til forordning (EF) nr. 396/2005 er der fastsat maksimalgrænseværdier for restkoncentrationer af acetamiprid, daminozid, isoproturon, picoxystrobin og pyrimethanil. I del A i bilag III til nævnte forordning er der fastsat maksimalgrænseværdier for restkoncentrationer af butralin, chlorotoluron og trinexapac.

(2) Den Europæiske Fødevaresikkerhedsautoritet (i det følgende benævnt »autoriteten«) har i overensstemmelse med artikel 12, stk. 2, i forordning (EF) nr. 396/2005, sammenholdt med artikel 12, stk. 1, i samme forordning, afgivet en begrundet udtalelse om de gældende maksimalgrænseværdier for acetamiprid (2). Ved Kommissionens forordning (EU) nr. 500/2013 af 30. maj 2013 (3) blev der indsat nogle ændringer af de gældende maksimalgrænseværdier for dette stof. Under hensyntagen til disse ændringer sammenholdt med de anbefalinger, som blev fremsat på baggrund af begrundede udtalelser fra autoriteten, bør maksimalgrænseværdien for citrusfrugter, vårsalat, hoved- og pluksalat, salatsennep, blade og skud af Brassica spp. sænkes. De gældende maksimalværdier for visse produkter bør bevares, og maksimalværdien for artiskokker bør hæves. Autoritetens konklusion var, at der manglede nogle informationer vedrørende maksimalgrænseværdierne for abrikoser, ferskner, svin (kød, fedt, lever og nyrer), kvæg (kød, fedt, lever og nyrer), fjerkræ (kød, fedt og lever) samt mælk og æg, og at der var behov for yderligere overvejelser blandt de ansvarlige for risikostyringen. Eftersom der ikke er nogen risiko for forbrugerne, bør maksimalgrænseværdierne for de pågældende produkter fastsættes i bilag II til forordning (EF) nr. 396/2005 enten på det gældende niveau eller på det niveau, autoriteten har peget på. De pågældende maksimalgrænseværdier tages op til revision under hensyntagen til de oplysninger, der foreligger senest to år efter offentliggørelsen af nærværende forordning.

(3) Autoriteten har i overensstemmelse med artikel 12, stk. 2, i forordning (EF) nr. 396/2005, sammenholdt med artikel 12, stk. 1, i samme forordning, afgivet en begrundet udtalelse om de gældende maksimalgrænseværdier for butralin (4). Ved Kommissionens beslutning nr. 2008/819/EF (5) blev det bestemt, at butralin ikke måtte optages i bilag I til direktiv 91/414/EØF, og medlemsstater fik tilladelse til at indrømme en overgangsperiode, der skulle udløbe senest den 20. april 2010. Alle eksisterende godkendelser af plantebeskyttelsesmidler, der indeholder aktivstoffet butralin, er blevet kaldt tilbage. I henhold til artikel 17 i forordning (EF) nr. 396/2005 sammenholdt med artikel 14, stk. 1, litra a), i samme forordning bør maksimalgrænseværdierne for de pågældende aktivstoffer i bilag II og III derfor udgå. Dette bør ikke finde anvendelse på grænseværdier for forbrugereksponering, der er baseret på anvendelse i tredjelande, forudsat at de pågældende grænseværdier er acceptable med hensyn til forbrugersikkerheden. Det bør heller ikke finde anvendelse i tilfælde, hvor maksimalgrænseværdierne er fastsat specifikt som importtolerancer.

(4) Autoriteten har i overensstemmelse med artikel 12, stk. 2, i forordning (EF) nr. 396/2005, sammenholdt med artikel 12, stk. 1, i samme forordning, afgivet en begrundet udtalelse om de gældende maksimalgrænseværdier for chlorotoluron. For visse produkter anbefalede den at bevare de gældende maksimalgrænseværdier. Autoritetens konklusion var, at der manglede nogle informationer vedrørende maksimalgrænseværdierne for æbler, pærer, korn, kvæg (kød, fedt, lever og nyrer), får (kød, fedt, lever og nyrer) og ged (kød, fedt, lever og nyrer), og at der var behov for yderligere overvejelser blandt de ansvarlige for risikostyringen. Eftersom der ikke er nogen risiko for forbrugerne, bør maksimalgrænseværdierne for de pågældende produkter fastsættes i bilag II til forordning (EF) nr. 396/2005 på det niveau, autoriteten har peget på. De pågældende maksimalgrænseværdier tages op til revision under hensyntagen til de oplysninger, der foreligger senest to år efter offentliggørelsen af nærværende forordning.

(5) Autoriteten har i overensstemmelse med artikel 12, stk. 1, i forordning (EF) nr. 396/2005 afgivet en begrundet udtalelse om de gældende maksimalgrænseværdier for daminozid. Den foreslog, at definitionen for restkoncentration ændres. Alle de eksisterende godkendelser af plantebeskyttelsesmidler, der indeholder daminozid gælder udelukkende for ikke spiselige afgrøder. Maksimalgrænseværdierne bør derfor sættes til bestemmelsesgrænseværdien.

(6) Autoriteten har i overensstemmelse med artikel 12, stk. 2, i forordning (EF) nr. 396/2005, sammenholdt med artikel 12, stk. 1, i samme forordning, afgivet en begrundet udtalelse om de gældende maksimalgrænseværdier for isoproturon (6). For visse produkter anbefalede den at bevare de gældende maksimalgrænseværdier. Autoritetens konklusion var, at der manglede nogle informationer vedrørende maksimalgrænseværdierne for purløg, timian, kvæg (kød, fedt, lever og nyrer), får (kød, fedt, lever og nyrer) og ged (kød fedt, lever og nyrer), og at der var behov for yderligere overvejelser blandt de ansvarlige for risikostyringen. Eftersom der ikke er nogen risiko for forbrugerne, bør maksimalgrænseværdierne for de pågældende produkter fastsættes i bilag II til forordning (EF) nr. 396/2005 på det niveau, autoriteten har peget på. De pågældende maksimalgrænseværdier tages op til revision under hensyntagen til de oplysninger, der foreligger senest to år efter offentliggørelsen af nærværende forordning.

(7) Autoriteten har i overensstemmelse med artikel 12, stk. 2, i forordning (EF) nr. 396/2005, sammenholdt med artikel 12, stk. 1, i samme forordning, afgivet en begrundet udtalelse om de gældende maksimalgrænseværdier for picoxystrobin (7). Den anbefalede at sænke maksimalgrænseværdierne for kvæg (kød, fedt, lever og nyrer), får (kød, fedt, lever og nyrer), ged (kød, fedt, lever og nyrer) og mælk. Autoriteten anbefalede at bevare de gældende maksimalgrænseværdier for rug og hvede og at hæve maksimalgrænseværdierne for byg og havre. Den konkluderede, at der manglede visse oplysninger vedrørende maksimalgrænseværdierne for rapsfrø, og at der var behov for yderligere overvejelser blandt de ansvarlige for risikostyringen. Eftersom der ikke er nogen risiko for forbrugerne, bør maksimalgrænseværdierne for de pågældende produkter fastsættes i bilag II til forordning (EF) nr. 396/2005 enten på det gældende niveau eller på det niveau, autoriteten har peget på. De pågældende maksimalgrænseværdier tages op til revision under hensyntagen til de oplysninger, der foreligger senest to år efter offentliggørelsen af nærværende forordning.

(8) Autoriteten har i overensstemmelse med artikel 12, stk. 2, i forordning (EF) nr. 396/2005, sammenholdt med artikel 12, stk. 1, i samme forordning, afgivet en begrundet udtalelse om de gældende maksimalgrænseværdier for pyrimethanil (8). Den foreslog, at definitionen for restkoncentration ændres. Autoriteten anbefalede at sænke maksimalgrænseværdierne for citrusfrugter, blommer, agurker, drueagurker og courgetter. Den anbefalede at bevare de gældende maksimalgrænseværdier for visse produkter og at hæve maksimalgrænseværdierne for kernefrugter, abrikoser, kirsebær, forårsløg, blade og skud af Brassica spp., urter og bønner (friske med bælg). Autoritetens konklusion var, at der manglede nogle informationer vedrørende maksimalgrænseværdierne for korn, svin (kød, fedt, lever og nyrer), kvæg (kød, fedt, lever og nyrer), får (kød, fedt, lever og nyrer), ged (kød, fedt, lever og nyrer) og mælk, og at der var behov for yderligere overvejelser blandt de ansvarlige for risikostyringen. Eftersom der ikke er nogen risiko for forbrugerne, bør maksimalgrænseværdierne for de pågældende produkter fastsættes i bilag II til forordning (EF) nr. 396/2005 enten på det gældende niveau eller på det niveau, autoriteten har peget på. De pågældende maksimalgrænseværdier tages op til revision under hensyntagen til de oplysninger, der foreligger senest to år efter offentliggørelsen af nærværende forordning.

(9) Autoriteten har i overensstemmelse med artikel 12, stk. 2, i forordning (EF) nr. 396/2005, sammenholdt med artikel 12, stk. 1, i samme forordning (9), afgivet en begrundet udtalelse om de gældende maksimalgrænseværdier for trinexapac. Den foreslog, at definitionen for restkoncentration ændres. Autoriteten anbefalede at sænke maksimalgrænseværdierne for svin (kød, fedt og lever), kvæg (kød, fedt og lever), får (kød, fedt og lever), ged (kød, fedt og lever), fjerkræ (kød, fedt og lever), mælk og æg. Den anbefalede at bevare de gældende maksimalgrænseværdier for rapsfrø, korn og nyrer fra svin, kvæg, får og geder. Autoritetens konklusion var, at der manglede visse oplysninger vedrørende maksimalgrænseværdierne for tørrede bønner og valmuefrø, og at der var behov for yderligere overvejelser blandt de ansvarlige for risikostyringen. Eftersom der ikke er nogen risiko for forbrugerne, bør maksimalgrænseværdierne for de pågældende produkter fastsættes i bilag II til forordning (EF) nr. 396/2005 enten på det gældende niveau eller på det niveau, autoriteten har peget på. De pågældende maksimalgrænseværdier tages op til revision under hensyntagen til de oplysninger, der foreligger senest to år efter offentliggørelsen af nærværende forordning.

(10) For så vidt angår produkter, for hvilke der ikke er indberettet nogen relevante godkendelser eller importtolerancer på EU-plan, og hvor der ikke er nogen kodeksmaksimalgrænseværdier, konkluderede autoriteten, at der var behov for yderligere overvejelser blandt de ansvarlige for risikostyringen. Under hensyntagen til den nuværende videnskabelige og tekniske viden bør maksimalgrænseværdierne for disse produkter sættes til bestemmelsesgrænseværdien eller til standardmaksimalgrænseværdien i overensstemmelse med artikel 18, stk. 1, litra b), i forordning (EF) nr. 396/2005.

(11) På baggrund af autoritetens begrundede udtalelser og under hensyntagen til alle relevante faktorer opfylder de ændringer af maksimalgrænseværdierne, som der er ansøgt om, kravene i artikel 14, stk. 2, i forordning (EF) nr. 396/2005.

(12) Før de ændrede maksimalgrænseværdier træder i kraft, bør medlemsstaterne, tredjelande og fødevarevirksomhedsledere have en rimelig frist til at forberede sig, så de kan opfylde de nye krav, som ændringen af maksimalgrænseværdierne medfører.

(13) For at gøre det muligt, at produkter kan markedsføres, forarbejdes og forbruges normalt, bør der i forordningen fastsættes overgangsforanstaltninger for de produkter, der er produceret lovligt inden ændringen af maksimalgrænseværdierne, og for hvilke der foreligger data om, at der er opretholdt et højt forbrugerbeskyttelsesniveau.

(14) Unionens handelspartnere er gennem Verdenshandelsorganisationen blevet hørt om de nye maksimalgrænseværdier, og deres bemærkninger er taget i betragtning.

(15) Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —

VEDTAGET DENNE FORORDNING:

Artikel 1

Bilag II, III og V til forordning (EF) nr. 396/2005 ændres som angivet i bilaget til nærværende forordning.

Artikel 2

Forordning (EF) nr. 396/2005 finder stadig anvendelse i den ordlyd, den havde, før den blev ændret ved nærværende forordning, på produkter, der er produceret lovligt inden den 25. august 2014.

Artikel 3

Denne forordning træder i kraft på tyvendedagen efter offentliggørelsen i Den Europæiske Unions Tidende.

Den finder dog anvendelse fra den 25. august 2014.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 31. januar 2014. På Kommissionens vegne José Manuel BARROSO Formand

(1) EUT L 70 af 16.3.2005, s. 1.

(2) Den Europæiske Fødevaresikkerhedsautoritet: »Review of the existing maximum residue levels (MRLs) for acetamiprid, according to Article 12 of Regulation (EC) No 396/2005.« EFSA Journal 2011;9(7):2328. [59 ff.].

(3) EUT L 151 af 4.6.2013, s. 1.

(4) Den Europæiske Fødevaresikkerhedsautoritet: »Reasoned opinion on the review of the existing maximum residue levels (MRLs) for butralin, according to Article 12 of Regulation (EC) No 396/2005.« EFSA Journal 2012;10(4):2651. [21 ff.].

(5) EUT L 285 af 29.10.2008, s. 15.

(6) Den Europæiske Fødevaresikkerhedsautoritet: »Review of the existing maximum residue levels (MRLs) for isoproturon, according to Article 12 of Regulation (EC) No 396/2005.« EFSA Journal 2011;9(12):2453. [30 ff.].

(7) Den Europæiske Fødevaresikkerhedsautoritet: »Review of the existing maximum residue levels (MRLs) for picoxystrobin, according to Article 12 of Regulation (EC) No 396/2005.« EFSA Journal 2011;9(12):2488. [35 ff.].

(8) Den Europæiske Fødevaresikkerhedsautoritet: »Review of the existing maximum residue levels (MRLs) for pyrimethanil, according to Article 12 of Regulation (EC) No 396/2005.« EFSA Journal 2011;9(11):2454. [65 ff.].

(9) Den Europæiske Fødevaresikkerhedsautoritet: »Review of the existing maximum residue levels (MRLs) for trinexapac, according to Article 12 of Regulation (EC) No 396/2005.« EFSA Journal 2012;10(1):2511. [38 ff.].